craciuncg/RoMedQA_v1 huggingface dataset:
Alegeți varianta falsă:
1. peretele globului ocular este format din tunici concentrice și medii refringente
2. peretele globului ocular prezintă două tunici concentrice
3. globul ocular are formă aproximativ sferică
4. globul ocular este situat în orbită
5. analizatorul vizual furnizează peste 90% din informațiile asupra mediului înconjurator
Răspuns corect: 2
Precizați afirmația corectă cu privire la enzimele digestive:
1. produșii rezultați din acțiunea peptidazelor sunt dipeptidele și tripeptidele
2. zaharaza transformă zaharoza în glucoză și galactoză
3. tripsina și chimotripsina acționează asupra peptidelor
4. ptialina acționează asupra amidonului crud
5. fosfolipaza este o enzimă a pancreasului endocrin
Răspuns corect: 3
Alegeți varianta corectă:
1. vezicula seminală este un organ pereche situat sub prostată
2. căile intratesticulare sunt reprezentate de căile eferente, canalul epididimar, canalul 
deferent, ejaculator și uretra
3. căile extratesticulare sunt reprezentate de tubii seminiferi drepți și rețeaua testiculară
4. căile spermatice sunt conducte de eliminare a spermiilor și lichidului spermatic
5. glandele tubulo-uretrale sunt formațiuni ovoide care secretă lichid seminal
Răspuns corect: 4
Coarnele laterale medulare:
1. conțin neuroni vegetativi parasimpatici
2. prezintă, în substanța cenușie, dispozitivul somatomotor
3. axonii neuronilor care le părăsesc formează fibrele preganglionare simpatice
4. din punct de vedere anatomic, sunt late și scurte
5. sunt vizibile în regiunea cervicală superioară
Răspuns corect: 3
Identificați succesiunea corectă de straturi ale retinei pe care le străbate raza luminoasă până la nivelul celulelor fotoreceptoare:
1. fibre ale nervului optic - fibrele tractului optic - celulele multipolare
2. celule amacrine - celulele multipolare - fibrele nervului optic
3. membrana limitantă externă - stratul pigmentar - celulele orizontale
4. membrana limitantă internă - fibrele nervului optic - celulele ganglionare
5. niciun răspuns corect
Răspuns corect: 4
Țesutul epitelial simplu pavimentos se întâlnește în:
1. epiteliul traheal
2. mucoasa bronhiolelor
3. mucoasa tubului digestiv
4. uroteliu
5. tunica internă a vaselor limfatice
Răspuns corect: 5
Legat de procesul de fecundare răspunsul corect este:
1. după pătrunderea în ovul, corpul spermatozoidului iși mărește rapid volumul
2. după pătrunderea în ovul, capul spermatozoidului iși mărește rapid volumul
3. din pronucleul masculin se formează 56 de cromozomi
4. pentru fecundarea ovulului sunt necesari mai mulți spermatozoizi
5. niciun răspuns corect
Răspuns corect: 2
Alegeți varianta corectă:
1. cea mai mare parte a puterii de refracție a aparatului dioptric ocular aparține feței posterioare a corneei
2. imaginea formată pe retină este reală, mai mare și răsturnată
3. corpul vitros are forma sferoidală, este transparent și ocupă camera vitroasă situată înaintea cristalinului
4. aparatul dioptric ocular este format din cornee și cristalin, fiind considerat ca o singură lentilă divergentă
5. celulele cu conuri sunt mai numeroase în pata galbenă
Răspuns corect: 5
Insulina scade:
1. sinteza proteică
2. captarea aminoacizilor
3. glicogenogeneza
4. lipoliza
5. glicoliza
Răspuns corect: 4
Nefronul:
1. de tip cortical are ansa Henle scurtă, aceasta ajunge doar în stratul extern al medularei renale
2. este unitatea anatomică și funcțională a ureterului
3. în alcătuirea acestuia intră două părți: corpusculul renal și un sistem trabecular
4. de tip juxtamedular are ansa Henle scurtă, aceasta ajunge doar în stratul extern al medularei renale
5. de tip cortical este important în mecanismul contracurent
Răspuns corect: 1
Alegeți varianta CORECTĂ:
1. în insuficiența renală acută există posibilitatea recuperării aproape complete a funcției renale
2. reabsorbția tubulară a Na+ și Cl- se realizează exclusiv în gradient electrochimic
3. secreția ionilor de H+ își are sediul principal în tubul contort proximal, dar și în restul nefronului și se realizează pasiv
4. suma forțelor care se opun filtrării glomerulare are o valoare de 50 cm Hg
5. în prezența ADH-ului se elimină în 24 de ore, prin urină, o cantitate de apă de 20-25 L
Răspuns corect: 1
Următoarele enunțuri referitoare la metabolism sunt corecte, cu o excepție:
1. cortizolul favorizează predominanța proceselor catabolice
2. coeficientul respirator pentru alanină este 0,83
3. hormonii tiroidieni determină mobilizarea rapidă a grăsimilor
4. rata metabolismului bazal se determină prin calorimetrie indirectă
5. coeficientul respirator este raportul dintre O2 eliberat și CO2 consumat pentru oxidarea unui gram de principiu alimentar
Răspuns corect: 5
Referitor la organismul uman este adevărat că:
1. conductibilitatea este o caracteristică doar a celulei nervoase
2. homeostazia reprezintă totalitatea proceselor care asigură menținerea constantă a mediului intern
3. metabolismul reprezintă suma tuturor proceselor electrice care se desfășoară în organism
4. reproducerea umană este asexuată
5. niciun răspuns corect
Răspuns corect: 2
Alegeți afirmația CORECTĂ:
1. eficiența transferului de căldură prin catabolismul unui mol de glucoză este de 66%
2. dereglarea metabolismului lipidic poate avea efecte asupra procesului de coagulare
3. fosfocreatina conține 13000 de calorii/mol și acționează ca agent de legătură pentru transferul de energie între principiile alimentare și sistemele funcționale celulare
4. vitamina PP are rol în metabolismul glucidic și protidic dar nu și în cel energetic
5. glucagonul secretat de celulele α pancreatice (70% din totalul celulelor secretorii) stimulează gluconeogeneza
Răspuns corect: 2
Stimulii luminoși produc, prin intermediul nervilor simpatici, o reducere a secreției de:
1. melatonină
2. cortizol
3. glucagon
4. parathormon
5. calcitonină
Răspuns corect: 1
Următoarele afirmații sunt false cu O EXCEPȚIE:
1. mușchii laringelui sunt inervați de fibre motorii ale nervilor pneumogastrici și fibre din ramura internă a nervilor accesori
2. efectul stimulării simpatice asupra arborelui bronșic este de constricție
3. secreția glandelor mucoase pulmonare este inhibată prin stimulare parasimpatică
4. mușchii laringelui sunt inervați de fibre motorii ale nervilor hipogloși
5. epiteliul traheal este reprezentat de țesut epitelial de acoperire de tip unistratificat cubic
Răspuns corect: 1
Referitor la articulații este adevărat că:
1. articulația încheieturii mâinii este o amfiartroză
2. suturile craniului sunt sinartroze
3. articulația sacro-iliacă este o gomfoză
4. simfiza pubiană este o diartroză
5. niciun răspuns corect
Răspuns corect: 2
Referitor la sistemul urinar este adevărat că:
1. rinichiul prezintă o depresiune concavă pe suprafața laterală numită hil
2. coloanele renale sunt prelungiri ale medularei în corticală
3. calicele mici converg direct în pelvisul renal
4. ureterul conduce urina din pelvisul renal la vezica urinară
5. niciun răspuns corect
Răspuns corect: 4
Prin transport activ se reabsorb următoarele substanțe cu O EXCEPȚIE:
1. polipeptide
2. glucoza
3. aminoacizii
4. majoritatea sărurilor minerale
5. ureea
Răspuns corect: 5
Debitul cardiac este direct proporțional cu următorii parametri, cu excepția:
1. vâscozitatea sângelui
2. forța contracției ventriculare
3. volumul de sânge aflat în verticul la sfârșitul diastolei
4. volumul sistolic
5. frecvența cardiacă
Răspuns corect: 1
Manifestările acustice ale inimii:
1. zgomotul I este produs de deschiderea valvelor atrio-ventriculare
2. zgomotul I are o tonalitate înaltă
3. zgomotul I este cel mai scurt
4. zgomotul II marchează începutul sistolei ventriculare
5. niciun răspuns corect
Răspuns corect: 5
Alegeți afirmația corectă:
1. lecitina participă la emulsionarea lipidelor
2. rețeaua vasculară de la nivelul vilozităților intestinale este foarte slabă
3. absorbția vitaminei fierului se face la nivelul duodenului
4. produșii finali ai digestiei glucidelor se absorb strict prin mecanisme active
5. toate afirmațiile de mai sus sunt corecte
Răspuns corect: 1
Alegeți afirmația incorectă:
1. membrana care acoperă axoplasma se numește axolemă și are rol în propagarea impulsului nervos
2. mediatorul chimic interacționează cu receptorii specifici de pe membrana postsinaptică, determinând modificări ale potențialului membranei presinaptice
3. celulele nervoase somatomotorii, somatosenzitive și de asociație au un nucleu unic cu 1-2 nucleoli
4. nevrogliile sunt celule care se divid, nu conțin neurofibrile și corpi Nissl
5. în funcție de numărul prelungirilor, neuronii pot fi: unipolari, bipolari, pseudounipolari, multipolari
Răspuns corect: 2
Aria motorie principală este localizată în lobul:
1. frontal
2. parietal
3. temporal
4. occipital
5. niciun răspuns corect
Răspuns corect: 1
Interpretarea sunetelor are loc la nivelul:
1. lobului temporal
2. lobului occipital
3. lobului frontal
4. lobului parietal
5. cerebelului
Răspuns corect: 1
Unul dintre următorii mușchi extrinseci ai globului ocular nu este inervat motor de perechea III de nervi cranieni:
1. drept intern
2. drept superior
3. drept inferior
4. oblic superior
5. oblic inferior
Răspuns corect: 4
În următoarele tipuri de sinapse conducerea poate fi bidirecțională:
1. axoaxonice
2. axodendritice
3. axosomatice
4. dendrodendritice
5. niciun răspuns corect
Răspuns corect: 4
Despre neuronii multipolari este corect să afirmăm:
1. prezintă numeroase prelungiri celulifuge
2. pot fi interneuroni
3. se află în ganglionul spiral Corti
4. au formă rotundă
5. niciun răspuns corect
Răspuns corect: 2
Glicogenul reprezintă o rezervă energetică de aproximativ:
1. 600 kcal
2. 6000 kcal
3. 300 kcal
4. 3000 kcal
5. 9000 kcal
Răspuns corect: 4
Eritropoietina este secretată de:
1. adenohipofiză
2. hipotalamusul anterior
3. eritrocite
4. medulosuprarenală
5. rinichi
Răspuns corect: 5
Alegeți varianta CORECTĂ privind transfuzia de sânge:
1. persoanele cu grupa de sânge 0 nu produc nici un tip de anticorpi
2. antigenul Rh nu pare să aibă semnificație pentru fiziologia normală a organismului
3. pentru a evita apariția bolii hemolitice a nou-născutului femeia Rh pozitivă primește o injecție cu RhoGAM în cursul sarcinii
4. pentru a evita un eveniment transfuzional sever trebuie să se întâlnească antigenele și anticorpii de același tip
5. se poate realiza atâta timp cât se iau în considerare antigenele prezente în serul primitorului și anticorpii prezenți în sângele donatorului
Răspuns corect: 2
Afirmația falsă cu privire la membrana celulară este:
1. fosfolipidele sunt astfel dispuse, încât porțiunea lor hidrofobă formează un bistrat, în interiorul căruia se află cuprinsă porțiunea lor hidrofilă
2. este alcătuită, în principal, din fosfolipide și proteine
3. conține glicoproteine și glicolipide atașate pe fața ei externă
4. componenta proteică este cea care realizează mecanismele de transport transmembranar
5. proteinele se pot afla transmembranar
Răspuns corect: 1
Diastola atrială durează:
1. 0,70 secunde
2. 1,20 secunde
3. 0,50 secunde
4. 70 secunde
5. 7,70 secunde
Răspuns corect: 1
Despre glandele anexe ale tubului digestiv cu localizare abdominală sunt adevărate următoarele afirmații:
1. au un orificiu comun de deschidere în duoden, pentru canalul pancreatic principal Wirsung și pentru canalul cistic, prevăzut cu sfincterul Oddi
2. sunt vascularizate de ramuri ale trunchiului celiac provenit din aorta descendentă abdominală, ce asigură aportul de O2 și substanțe nutritive
3. prezintă fibre parasimpatice cu origine în măduva sacrată ce le asigură activitatea secretorie
4. sunt inervate de fibre ale micului nerv splanhnic, cu origine în coarnele laterale ale măduvei toracale, cu rol în stimularea glicogenolizei și inhibarea secreției glandulare exocrine
5. secretă produși cu rol în emulsionarea și absorbția proteinelor și excretă produși solubili în apă
Răspuns corect: 2
Lipidele:
1. sunt precursori ai tuturor hormonilor
2. unele pot interveni în prima fază a procesului de coagulare
3. intră in constituția unor citomembrane
4. degradarea unui gram de lipide eliberează 4.1 kcal
5. pot intra în alcătuirea unor enzime
Răspuns corect: 2
Colecistokinina este hormon eliberat din:
1. celulele epiteliale tiroidiene
2. celulele G
3. celulele mucoase ale glandelor gastrice
4. celulele exocrine ale pancreasului
5. celulele mucoasei duodenale
Răspuns corect: 5
Identificați mineralul care intervine în ciclul ureei în vederea formării produsului final:
1. cobalt
2. mangan
3. zinc
4. cupru
5. niciun răspuns corect
Răspuns corect: 2
Următoarele afirmații sunt adevărate, cu excepția:
1. sinapsele chimice sunt alcătuite din celule presinaptice și prezintă receptori pentru mediatorul chimic
2. sinapsele electrice sunt alcătuite din două celule alipite în zonele lor de rezistență electrică minimă
3. mușchiul neted prezintă sinapse electrice
4. placa motorie prezintă sinapse chimice
5. în sinapsele chimice conducerea se face dinspre terminația presinaptică spre cea postsinaptică
Răspuns corect: 1
Alegeți afirmațiile corecte cu privire la procentajul grupelor sanguine:
1. grupa sanguină care conține anticorpi anti-A - 4%
2. 16% din grupele sanguine nu conțin anticorpi anti-B
3. grupa 0 nu conține anticorpi
4. grupele sanguine ce conțin anticorpi anti-B - 86%
5. niciun răspuns corect
Răspuns corect: 4
Prolactina:
1. stimulează secreția de corticotropină
2. stimulează ovulația
3. determină expulzia laptelui din glanda mamară prin contracția celulelor mioepiteliale
4. stimulează secreția lactată a glandei mamare
5. stimulează contracția musculaturii netede a uterului gravid
Răspuns corect: 4
Identificați afirmația adevărată:
1. 25% din fibrele fasciculului piramidal se încrucișează la nivelul bulbului, formând fasciculul piramidal încrucișat
2. calea sensibilității proprioceptive de control al mișcării este constituită din două tracturi: spinocerebelos dorsal (încrucișat) și spinocerebelos ventral (direct)
3. prin căile descendente piramidale și extrapiramidale, centrii encefalici exercită controlul motor voluntar (calea piramidală) și automat (căile extrapiramidale)
4. fibrele fasciculului corticospinal anterior ajung în cordonul anterior de parte opusă, fiind situat lângă fisura mediană
5. sensibilitatea kinestezică utilizează calea cordoanelor posterioare, împreună cu sensibilitatea tactilă protopatică
Răspuns corect: 3
Alegeți varianta FALSĂ:
1. simpaticul determină bronhodilatație și inhibă secrețiile mucoase bronșice
2. calea sensibilității interoceptive este multisinaptică în care cel de-al III-lea neuron se află în talamus; zona de proiecție corticală fiind difuză
3. în condiții normale, viscerele nu reacționează la simuli mecanici, termici, chimici
4. al treilea neuron se află în talamus pentru calea sensibilității interoceptive, kinestezice, proprioceptive de control al mișcării, tactile grosiere, termice și dureroase
5. canalul ependimar comunică cu ventriculul IV
Răspuns corect: 4
Stimularea neuronilor visceromotori din segmentele medulare T10-T12 produce:
1. reducerea secreției de renină
2. scăderea frecvenței cardiace
3. inhibarea secreției medulosuprarenalei
4. vasodilatația arteriolelor din tegument
5. stimularea secreției gastrice
Răspuns corect: 1
Care dintre afirmațiile privind transportul sangvin al CO2 sunt adevărate?
1. CO2 se poate combina reversibil cu ionii de Fe++ din molecula de hemoglobină
2. în plasmă, CO2 se combină cu grupările NH2 terminale din lanțurile proteice ale hemoglobinei
3. se realizează la nivel plasmatic sub formă de carbaminohemoglobină
4. se realizează sub formă de bicarbonat plasmatic, obținut prin fenomenul migrării clorului (fenomenul de membrană Hamburger), care are loc la nivelul hematiilor
5. CO2 se dizolvă în plasmă în proporție de 10%
Răspuns corect: 4
Rata difuziunii gazelor prin membrana alveolo-capilară este influențată de următorii 
parametri cu o excepție:
1. coeficientul de difuziune a gazului
2. direct proportional cu suprafața membranei respiratorii
3. presiunea parțială a gazului în alveolă
4. direct proportional cu grosimea membranei respiratorii
5. presiunea parțială a gazului în capilarul pulmonar
Răspuns corect: 4
Un bărbat A- și o femeie B+ concep un copil. După naștere:
1. legat de grupele sanguine nu este nimic de făcut
2. femeia trebuie să primească anticorpi anti-A
3. femeia trebuie să primească anticorpi anti-Rh
4. organismul mamei va crea anticorpi împotriva hematiilor fătului
5. niciun răspuns corect
Răspuns corect: 1
Referitor la țesutul muscular este adevărat că:
1. mușchiul neted poate fi găsit în peretele intestinelor, nu are striații și are o viteză de contracție intermediară
2. mușchiul cardiac are cea mai mică capacitate de a rămâne contractat, are striații și este controlat involuntar
3. mușchiul striat este atașat scheletului, are fibre alungite, cilindrice și viteza contracției cea mai mare
4. mușchiul striat scheletic are mulți nuclei pe fibră, cu poziție centrală
5. niciun răspuns corect
Răspuns corect: 3
Din scheletul piciorului fac parte următoarele oase:
1. femur
2. fibulă
3. tarsiene
4. tibie
5. niciun răspuns corect
Răspuns corect: 3
Următoarele enunțuri despre țesuturile epiteliale sunt adevărate:
1. epiteliul stratificat pavimentos căptușește vasele de sânge
2. epiteliul pseudostratificat prezintă două sau mai multe straturi de celule
3. epiteliul tranzițional se găsește în uretere și vezica urinară
4. epiteliul simplu cubic se găsește la nivelul stratului pigmentar al tegumentului
5. epiteliul simplu cilindric este format dintr-un strat de celule înalte care au nucleul situat central
Răspuns corect: 3
Despre nervul optic este adevărată afirmația:
1. este situat posterior de globul ocular
2. are distribuție metamerică
3. străbate macula lutea
4. are două rădăcini
5. are origine la nivelul trunchiului cerebral
Răspuns corect: 1
Identificați afirmația falsă:
1. acetilcolina, secretina și gastrina stimulează secreția de acid clorhidric din stomac
2. pancreasul conține celule endocrine, exocrine și ductale
3. intestinul gros este format din cec, colon și rect
4. circuitul enterohepatic definește reciclarea sărurilor biliare din intestinul subțire, prin vena portă, înapoi la ficat
5. canalul Santorini este canalul principal al pancreasului
Răspuns corect: 5
Privitor la conductele spermatice, sunt corecte următoarele afirmații:
1. canalul ejaculator se deschide în uretră
2. sunt 250-300 de tubi seminiferi contorți pentru fiecare testicul
3. rețeaua testiculară se continuă cu canalul epididimar
4. sunt 10-15 tubi drepți care se deschid într-o rețea testiculară
5. niciun răspuns corect
Răspuns corect: 1
Care dintre substanțele secretate în lumenul intestinal are originea la nivelul intestinului subțire?
1. secreția glandelor Brunner
2. tripeptidaza
3. tripsina
4. colecistokinina
5. lipaza intestinală
Răspuns corect: 1
Pe fața laterală a emisferelor cerebrale se observă următoarele elemente, cu excepția:
1. girului precentral
2. șanțului central Rolando
3. fisurii laterale Sylvius
4. apeductului mezencefalic
5. girului postcentral
Răspuns corect: 4
Referitor la vezicula seminală, următoarele afirmații sunt corecte, cu o excepție:
1. are formă ovoidală, cu o lungime de 4-5 cm și o lățime de 2 cm
2. este organ pereche
3. are rol secretor, produsul adăugându-se lichidului seminal
4. este situată sub prostată
5. este glandă anexă a aparatului genital masculin
Răspuns corect: 4
Despre hemostază și coagularea sângelui se poate face următoarea afirmație:
1. hemostaza primară are ca prim mecanism aderarea trombocitelor la nivelul vasului lezat
2. prima fază a coagulării constă în formarea protrombinei din factori plasmatici, plachetari și tisulari ai coagulării
3. fibrinogenul se transformă în fibrină sub acțiunea trombinei și a Ca2+
4. timpul vasculo-plachetar al hemostazei implică și vasoconstricția peretelui lezat al vasului mare sau mijlociu
5. după formarea rețelei de fibrină, aceasta fixează elementele figurate ale sângelui
Răspuns corect: 5
Valvele atrio-ventriculare:
1. se deschid în timpul diastolei, permițând sângelui să treacă în ventricule
2. se mai numesc și valve semilunare
3. împiedică revenirea sângelui în ventricule
4. permit expulzia sângelui în artere
5. se deschid în timpul sistolei, permițând sângelui să treacă în atrii
Răspuns corect: 1
Flavin-adenin-dinucleotidul:
1. este o porțiune proteică a enzimelor cu structură asemănătoare ATP-ului
2. conține un grup flavin sintetizat din vitamina B2
3. acceptă electroni de la NAD prin reacții de oxidare
4. cedează electroni citocromilor prin reacții de reducere
5. niciun răspuns corect
Răspuns corect: 2
În legătură cu sistemul reproducător masculin este adevărat că:
1. spermatocitele primare se află în stratul cel mai extern al tubilor seminiferi
2. uretra membranoasă străbate penisul
3. în rețeaua testiculară se află spermatide mobile
4. acrozomul conține enzime cu rol în fertilizare
5. niciun răspuns corect
Răspuns corect: 4
Alegeți afirmațiile adevărate:
1. canalele semicirculare membranoase se deschid în saculă
2. sacula conține organul Corti
3. utricula se găsește sub saculă
4. canalul cohlear conține endolimfă
5. niciun răspuns corect
Răspuns corect: 4
Protoneuronul căii gustative se află în:
1. nucleul solitar din bulb
2. ganglionii anexați nervilor faciali, glosofaringieni și trigemeni
3. niciun răspuns nu este corect
4. nucleul dorsal al vagului
5. nucleul ambiguu din bulb
Răspuns corect: 3
Identificați afirmația CORECTĂ:
1. halucele este format din trei falange
2. osul conține 20% reziduu uscat
3. după gradul de mobilitate, articulațiile sunt împărțite în sincondroze și artrodii
4. matricea organică a osului conține 90-95% fibre de colagen
5. centura scapulară este formată din claviculă și stern
Răspuns corect: 4
Alegeți varianta corectă:
1. corpul galben nefecundat involuează după 10 zile și se transformă în corp alb
2. reglarea secreției ovariene se realizează prin mecanisme de feed-back pozitiv hipotalamo-hipofizo-ovarian
3. estrogenii și progesteronul determină modificări histologice și secretorii la nivelul mucoasei uterine pe care o pregătește în vederea fixării oului
4. în faza a 2-a a ciclului, corpul galben secretă numai estrogeni care favorizează păstrarea sarcinii
5. dacă ovulul a fost fecundat, activitatea corpului galben se prelungește până la naștere
Răspuns corect: 1
Următoarele sunt funcții ale ficatului:
1. secreția de enzime digestive
2. excreția ureei obținută în urma procesului de dezaminare
3. sinteza de proteine plasmatice, cum ar fi albumina, protrombina și fibrina
4. obținerea de molecule ce pot fi utilizate în metabolismul energetic
5. niciun răspuns corect
Răspuns corect: 4
Sunt roluri funcționale ale proteinelor:
1. arderea a 1 g de proteine furnizează 4,1 kcal
2. degradarea proteinelor se face în cazuri extreme, când depozitele de glicogen și lipide sunt epuizate
3. intră în alcătuirea substanței fundamentale din structura țesutului cartilaginos
4. au rol de transportor prin membranele celulare
5. niciun răspuns corect
Răspuns corect: 4
La un bolnav se distrug în număr foarte mare celulele Schwann. În acest caz:
1. nodurile Ranvier devin acoperite cu o substanță lipidică
2. retragerea membrului în cadrul reflexului de retragere apare într-un timp mai scurt
3. impulsul nervos ajunge mai încet de la măduva spinării la mușchii mâinii
4. se poate observa o scădere marcată a substanței albe din creier
5. niciun răspuns corect
Răspuns corect: 3
Afirmația FALSĂ referitoare la sistemul aortic este:
1. arcul aortic se continuă cu aorta descendentă toracală
2. printre ramurile viscerale ale aortei descendente abdominale se regăsesc trunchiul celiac și artera mezenterică superioară
3. din arcul aortic de la stânga la dreapta se desprind trunchiul brahiocefalic, artera carotidă comună stângă și artera subclaviculară stângă
4. sinusul carotidian este localizat la bifurcația arterelor carotide externă și internă
5. arterele iliace comune - stângă și dreaptă - se împart fiecare în artere iliace externă și internă
Răspuns corect: 3
Enzimele marginii în perie:
1. acționează asupra dizaharidelor
2. acționează direct pe esterii insolubili din lumenul intestinal
3. transformă cazeinogenul solubil în paracazeinat de calciu insolubil
4. sunt reprezentate de α amiloză și izomaltoză
5. sunt activate de enterokinază
Răspuns corect: 1